Ippo Hafiz

Muhammad Hafiz bin Yaziz atau lebih dikenali sebagai Ippo Hafiz (Jawi: اڤڤو حفيظ) merupakan penyanyi, komposer dan penerbit rakaman Malaysia. 

Nama Ippo mula dikenali ramai selepas lagu beliau "Rahsia" menjadi lagu runut untuk drama Teman Lelaki Upahan. Semenjak itu, lagu-lagu Ippo Hafiz mula menjadi runut bunyi untuk drama lain dan Ippo juga digelar sebagai Mr. OST kerana banyak lagu beliau menjadi runut lagu drama.

Kerjaya
Ippo Hafiz mula berjinak-jinak dalam dunia nyanyian tanah air sejak tahun 2009 dengan menyertai program realiti seperti Rentak Irama Jalanan di TVi dan Pertandingan Juara Muzik Pahang FM, yang mana dia telah dinobatkan sebagai juara pertandingan tersebut. Namun, beliau hanya mula dikenali orang ramai selepas lagu nyanyian beliau iaitu Hujan Sepi dan Rahsia menjadi lagu tema atau runut bunyi untuk drama Teman Lelaki Upahan yang ditayangkan di TV3 pada tahun 2015.  

Pada tahun 2016, Ippo telah bekerjasama dengan pelakon dan penyanyi Janna Nick dalam menghasilkan lagu Biar Aku Jadi Penunggu yang akan dinyanyikan oleh Ronnie Hussein. Lagu ini akan menjadi Runut Bunyi atau Soundtrack untuk drama yang menggunakan tajuk yang sama dengan lagu OST tersebut. Janna juga akan menjadi peneraju utama dalam drama ini. 

Selepas tujuh tahun, Ippo Hafiz akhirnya berjaya melancarkan album sulung beliau yang menggunakan nama beliau sendiri pada tahun 2016. Album ini telah memuatkan 11 lagu termasuk lagu Rahsia yang dicipta oleh AG Coco dan Azma Aizal Yusoof. Album ini ditaja sepenuhnya oleh syarikat telekomunikasi redOne Network Sdn Bhd (redOne). Sebelum ini, Ippo juga pernah bekerjasama dengan syarikat redOne apabila mereka telah menajanya semasa pembuatan video klip Rahsia. 

Ippo buat julung kalinya telah mengadakan Konsert Soundtrack Ippo Hafiz buat pertama kali pada 6 Oktober 2017 untuk peminat beliau yang setia sepanjang pembabitan beliau dalam bidang seni. Konsert ini akan diadakan di Dewan Canselor Tun Abdul Razak (DECTAR), Universiti Kebangsaan Malaysia (UKM), Bangi  dan turut menampilkan 11 penyanyi iaitu Wany Hasrita, Haqiem Rusli, Tajul, Wani, Irfan Haris, Ronnie Hussein, Syed Shamim, Deen Asimi, Fahd Ezuan dan Neon Band. Mira Filzah juga turut hadir untuk penampilan istimewa pada persembahan berkenaan. Lagu yang akan dipersembahkan kebanyakannya lagu ciptaan beliau yang dinyanyikan oleh beliau dan artis yang lain yang terutamanya menjadi OST kepada drama - drama yang popular terutamanya Suri Hati Mr Pilot, Teman Lelaki Upahan, HidayahMu dan Aku Pilih Kamu .

Pada 31 Mac 2018, Ippo telah menyertai Gema Gegar Vaganza Musim 2 sebagai peserta  namun beliau telah tersingkir pada minggu ke-3 

Pada 2019, Ippo Hafiz telah mengeluarkan dua single terbaru beliau yang bertajuk "Amanda" dan "Saat Bahagia". Kedua buah lagu ini juga merupakan lagu runut bagi drama "Pujaan Hati Kanda" yang bersiaran di TV3.

Kehidupan Peribadi
Ippo mempunyai seorang anak angkat  perempuan yang diberi nama Cinta Rizky Amanda.

Pada 24 Ogos 2019, Ippo telah menamatkan zaman bujang dengan wanita pilihannya iaitu Norfarahin Mohd Roslan di sebuah villa di Jalan Ampang, Kuala Lumpur. Pasangan ini telah dikurniakan cahaya mata pertama mereka iaitu Yusuf Zahrin Nur pada 6 Ogos 2020 dan pada 20 Januari 2022, Ippo dan isteri telah menimang cahaya mata lelaki kedua.

Diskografi

Album studio

 Ippo Hafiz (2016)

Single

Sebagai artis utama

Filemografi

Drama

Televisyen

Anugerah dan pencapaian

Juara dalam program Rentak Irama Jalanan di TVi dan Pertandingan Juara Muzik Pahang FM .
 Lagu Kekal Bahagia tercalon ke peringkat Separuh akhir Muzik - Muzik.

Rujukan

Pautan luar
 
 
 

Kelahiran 1989
Orang hidup
Orang dari Pahang
 Penyanyi lelaki Malaysia
Orang Malaysia berketurunan Melayu
Peserta Gema Gegar Vaganza